# OŠ BLANCA

## Z A P I S N I K

3. seje sveta staršev, ki je bila v torek, 26. februarja 2013 ob 17. uri,

 v učilnici geografije.

Prisotni člani sveta staršev: Polona Starič, Petra Županc, Danijel Žniderič, Katarina Požun, Marija Dvoršak, Andrej Lisec, Andrej Grilc, (lista prisotnosti je priloga tega zapisnika)

Opravičeno odsotna: Maja Žibert

Ostali vabljeni: Vincenc Frece, ravnatelj in Gabrijela Lisec, zapisnikarica

Sejo je sklicala predsednica sveta staršev, ga. Petra Županc, ki jo je tudi vodila.

**DNEVNI RED:**

1. Ugotovitev sklepčnosti in potrditev dnevnega reda
2. Pregled in potrditev zapisnika 2. seje
3. Obravnava in mnenje o novih Pravilih šolskega reda (glede na odgovor MIZKŠ)
4. Seznanitev z uspehom v 1. ocenjevalnem obdobju
5. Predlogi, pobude in imenovanje upravnega odbora šolskega sklada
6. Razno

## K točki 1

Predsednica sveta staršev je ugotovila, da je Svet staršev OŠ Blanca sklepčen ter predstavila dnevni red. Ravnatelj Vincenc Frece je pod točko 5 Predlogi, pobude dodal še imenovanje upravnega odbora šolskega sklada, kar je že razvidno iz zgoraj zapisanega dnevnega reda.

Dnevni red je dopolnjen in sprejet v zgoraj zapisanem vrstnem redu.

 K točki 2

Pregledali smo zapisnik 2. seje. Člani sveta staršev sprejmejo SKLEP št. 1: zapisnike se piše brez poimenskega navajanja oseb, ki sodelujejo v razpravi.

Ostalih pripomb na zapisnik ni bilo, zato člani sveta staršev sprejmejo SKLEP št. 2: Zapisnik druge seje je sprejet v popravljeni obliki.

## K točki 3

Vse člane sveta staršev smo seznanili z odgovorom MIZKŠ. Člani se strinjajo, da se v Pravila šolskega reda pod nedovoljene predmete zapiše orožje v smislu Zakona o orožju, alkohol in mamila. Učenčevo garderobno omarico pa poleg prisotnosti učenca pregledata še razrednik in svetovalni delavec. Če je eden od njiju odsoten, ravnatelj določi nadomestnega učitelja.

Ravnatelj je člane sveta seznanil, da so starši ob zasegu učenčevega mobitela pisno obveščeni s strani razrednika.

Sprejme se **SKLEP št. 3**: Svet staršev daje pozitivno mnenje o novih Pravilih šolskega reda.

### K točki 4

Ravnatelj poroča o uspehu v prvem ocenjevalnem obdobju. Pove, da so problem domače naloge, ki jih učenci ne delajo redno. Tu pa člani sveta staršev menijo, da je mogoče problem v tem, da imajo učenci preveliko domačih nalog in so z njimi preveč obremenjeni. Člani menijo, da je potrebno učence motivirati, da bodo bolj redno delali domače naloge (npr. uvesti izdelavo seminarske naloge v kolikor ne bodo redno delali domače naloge). Ravnatelj bo o tem obvestil učiteljski zbor. Pripomba staršev je bila tudi na večdelno ocenjevanje (sestavljanje ocene iz večih preverjanj). Tega ni veliko, naj bi se pa pojavilo. Ravnatelj je obljubil, da bo opozoril učitelje glede tega. Starši so opozorili tudi na diferenciranih preverjanj (osamljen primer). Ravnatelj je pojasnil, da je to možno, v kolikor so tovrstna preverjanja oz. kriteriji sprejeti v okviru strokovnih aktivov. Tudi glede tega se bo pozanimal pri učiteljih.

 **K točki 5**

Ravnatelj pove, da je potrebno imenovati člane upravnega odbora šolskega sklada. Člani sveta staršev povedo, da so že bili imenovani na 1. seji sveta staršev (28. 9. 2012) naslednji člani: Dvoršak Marija, Lisec Andrej in Grilc Andrej. Ker pa je potreben še en član, so člani sveta staršev določili še Danijela Žnideriča.

Predstavniki delavcev šole upravnega odbora šolskega sklada pa so: Lužar Olga, Trebše Tatjana in Grabenšek Kadilnik Nina. Člani upravnega odbora morajo sklicati sestanek in določiti predsednika in njegovega namestnika. Potem bo upravni odbor odločal o porabi denarja, ki se je že nabral v šolskem skladu.

 **K točki 6**

Članico sveta je zanimalo ali bodo šli učenci v PB tudi kaj ven. Ravnatelj pojasni da bodo, ko bodo ugodne vremenske razmere. Člane je zanimalo tudi ali se bodo izvajale Cicibanove urice za predšolske otroke, ki ne obiskujejo vrtec in ostale, ki bodo vstopili v 1. razred. Ravnatelj se bo o št. teh otrok pozanimal pri svetovalni delavki. Nekaj bo šola sigurno pripravila.

Ravnatelj je povedal, da bomo povečali količino obroka. Člani so pohvalili odjavljanje malice preko spleta, radi pa bi tudi prijavo dodatne malice preko spleta.

Seja je bila končana ob 18:10.

Gabrijela Lisec Petra Županc

zapisnikarica predsednica sveta staršev